Վասակ Իշխանիկ

Վասակ Իշխանիկ (ծննդյան ամսաթիվը հայտնի չէ, մահացել է 892-893), ինքնավար Սյունիքի իշխան։ Գերեվարվել է և մյուս հայ իշխանների հետ 850 թվականի կեսերին արաբ զինվորական հրամանատար Բուղայի կողմից աքսորվել։ Նրա բացակայության տարիներին Աշոտ Բագրատունու համաձայնությամբ նրա տեղը գրավել է  Վասակ Գաբուռը՝ Գեղարքունիքի իշխանը։ Վերադառնալով՝ նորից հաստատվել է որպես իշխան՝ ընդունելով Բագրատունիներից որպես վասալ կախվածությունը։ Անիի հայկական թագավորության վերականգնումից հետո արաբներն ամեն կերպ խրախուսում էին հայ ֆեոդալների կենտրոնախույս գործունեությունը, սակայն Սյունիքի պատմիչ Ստեփանոս Օրբելյանի հաղորդմամբ՝ Վասակը չէր ցանկանում ապստամբի անուն  ժառանգել և հավատարիմ էր մնում հայոց թագավորին։ Իշխանությունը ժառանգել է եղբայրը՝ Աշոտ Սյունին։

Տես նաև 
 Սյունիք
 Սյունիքի թագավորություն
 Հայաստանի պատմություն

Ծանոթագրություններ 

Հայ իշխաններ
Սյունիներ
Սյունիքի իշխաններ